14. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 10775/528 της 16 Δεκ. 1970/12 Ιαν. 1971 (ΦΕΚ Β΄ 9) Περί εξουσιοδοτήσεως των προϊσταμένων των Διευθύνσεων Τελωνείων και των Τελωνείων Α΄ και Β΄ τάξεως, όπως αποφαίνωνται, περί της συνδρομής των προϋποθέσεων, περί ατελούς εισαγωγής οργάνων, εφοδίων και υλικών, εισαγομένων υπό του Οργανισμού «Ελληνικά Ταχυδρομεία». Εξουσιοδοτούμεν τους προϊσταμένους των Διευθύνσεων Τελωνείων και των Τελωνείων Α΄ και Β΄ τάξεως, όπως εφ’ όσον συντρέχει αρμοδιότης αυτών περί τελωνισμού τοιούτων ειδών, από της ενάρξεως ισχύος της παρούσης, αποφαίνωνται περί της συνδρομής των προϋποθέσεων ατελούς εισαγωγής των, κατά τας διατάξεις της παρ. 2 του άρθρ. 18 του Ν.Δ. 496/1970 υπό του Οργανισμού «ΕΛΛΗΝΙΚΑ ΤΑΧΥΔΡΟΜΕΙΑ», εισαγομένων οργάνων, εφοδίων και υλικών, απαιτουμένων δια την ανασυγκρότησιν, επέκτασιν, ανακαίνισιν κλπ. του Οργανισμού τούτου. Βλ. και άλλας εξουσιοδοτήσεις σχετικώς προς χορήγησιν ατελειών εν τόμ. 30Α σελ. 484,15 και επ. 